26 सूत्रीय मांगों को लेकर शिक्षाकर्मी संघ मिले पंचायत आयुक्त से
रायपुर | छब्बीस सूत्रीय मांगों को लेकर शालेय शिक्षाकर्मी संघ के प्रतिनिधिमंडल ने सोमवार को आयुक्त पंचायत संचालनालय से मुलाकात की। यहां वेतनमान पुनरीक्षण, स्थानांतरण, वेतन भुगतान, सेवा अवधि की गणना, समयमान, क्रमोन्नत वेतनमान समेत अन्य मुददों पर चर्चा की गई। इस दौरान बैठक में विभिन्न संगठन के उपस्थित प्रतिनिधियों ने भी मांगों का समर्थन किया। शालेय शिक्षाकर्मी संघ के प्रांताध्यक्ष शिक्षक पंचायत न.नि संवर्ग की मांगों व समस्याओं पर अविलंब व सकारात्मक नहीं होने की स्थिति में आंदोलन तेज किया जाएगा। उधर, शिक्षक पंचायत न.नि संघर्ष समिति के प्रांतीय संचालकगण ने कहा कि बीते कई बरसों से कर्मचारी अपना कर्तव्य पूरी प्रतिबद्धता से निभा रहे हैं।
लेकिन सरकारी उनकी समस्याओं के समाधान एवं मांगों पर सार्थक निर्णय नहीं ले रही है। इसके बजाए प्रतिकूल निर्णय लिए गए एवं कार्रवाइयां की गई। इससे संवर्ग के कर्मचारियों में नाराजगी है।
hin_Deva hin_Deva hin_Deva